ทองปิดร่วง 5.10 ดอลล์
สัญญาทองคำตลาดนิวยอร์กปิดร่วงลง 5.10 ดอลล์ หลังเวิล์ดแบงก์ลดคาดการณ์เศรษฐกิจเอเชีย
9 ต.ค. 2555

สัญญาทองคำตลาดนิวยอร์กปิดร่วงลง 5.10 ดอลล์ หลังเวิล์ดแบงก์ลดคาดการณ์เศรษฐกิจเอเชีย
สัญญาทองคำตลาด COMEX (Commodity Exchange) ส่งมอบเดือนธ.ค. ทองเดือนธ.ค.ร่วงลง 5.10 ดอลลาร์ หรือ 0.29% ปิดที่ 1,775.70 ดอลลาร์/ออนซ์
สัญญาทองคำร่วงลงต่อเนื่องจากวันศุกร์เพราะได้รับแรงกดดันจากการแข็งค่าของสกุลเงินดอลลาร์ และหลังจากหลังจากธนาคารโลกคาดว่า เศรษฐกิจในภูมิภาคเอเชียตะวันออก ไม่นับรวมญี่ปุ่น จะขยายตัว 7.2% ในปี 2555 ซึ่งลดลง 0.4% จากการคาดการณ์ที่เปิดเผยในเดือนพ.ค. และคาดว่าเศรษฐกิจในภูมิภาคแห่งนี้จะฟื้นตัวเล็กน้อยในปีหน้า
ธนาคารโลกเตือนว่า เศรษฐกิจในเอเชียตะวันออกจะเผชิญกับความเสี่ยงหลายด้าน โดยเฉพาะอย่างยิ่งความเสี่ยงจากวิกฤตหนี้ยูโรโซน ซึ่งธนาคารโลกระบุว่าอาจส่งผลให้การขยายตัวทางเศรษฐกิจลดลงกว่า 2% ในปีหน้า หากวิกฤตหนี้ยูโรโซนกลายเป็นภาวะความวุ่นวายทางการเงินขนานใหญ่